ચાલુ નાણાકીય વર્ષ ૨૦૧૮-૧૯ના તંત્રના રૂ. ૫૦૮-૧૭ કરોડના ડ્રાફ્ટ બજેટમાં શાસકોઅે સંસ્થાની જંગી ખોટના કારણે એક પણ રૂપિયાનો વધારો સૂચવ્યા વગરનું વાસ્તવલક્ષી સુધારિત બજેટ રજૂ કરીને આવકારદાયક કામ કર્યું છે. ખોટ ઘટાડવા માટે એએમટીએસના ૫૭૪ સ્ટાફને મ્યુનિસિપલ કોર્પોરેશનમાં ફાળવીને સત્તાધીશોઅે રૂ. ૩૦ કરોડના વાર્ષિક પગારની નાણાકીય બચત કરી હતી. અા વર્ષે વધુ ૩૦૦ કર્મચારીનો મ્યુનિસિપલ કોર્પોરેશનમાં સમાવેશ કરાશે. પરંતુ તંત્રનાં અાવાં પગલાંથી ઉતારુની સગવડમાં કોઈ સુધારો-વધારો થયો નથી.